# **DECIZIA ETAPEI DE ÎNCADRARE**

**Nr. X din X.09.2023**

k Ca urmare a solicitării de emitere a acordului de mediu adresate de **TIMIS TOADER**, cu domiciliul în orașul Borșa, str. 22 Decembrie, nr. 184A, jud. Maramureș, înregistrată la APM Cluj cu nr. 14286/20.06.2023, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 15439/05.07.2023, 15963/12.07.2023, 15944/12.07.2023, 15901/12.07.2023,16309/18.07.2023,16429/20.07.2023,18233/21.08.2023,19170/01.09.2023, 19641/08.09.2021 și 19681/11.09.2023, a punctelor de vedere, precum şi a consultărilor desfăşurate în cadrul şedinţei Comisiei de Analiză Tehnică din data de 5.09.2023, că proiectul **,,Impădurire teren agricol Bunesti-beneficiar Timiș Toader”**, propus a fi amplasat în comuna Mintiu Gherlii, sat Bunesti (Dealul Zapodia), jud. Cluj, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

kk kkk kk supune evaluării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr. 292/2018, anexa nr. 2, pct. **1.d.)** **,, *Împădurirea terenurilor pe care nu a existat anterior vegetație forestieră sau defrișare în scopul schimbării destinației terenului”*** ;

b) amplasamentul este situat în comuna Mintiul Gherlii, jud. Cluj, constituie proprietate privată;

c) proiectul are ca scop **împădurirea terenului**, conform cererii de obținere a acordului de mediu;

d) investiţia propusă se realizează în comuna Mintiul Gherlii-sat Bunesti, pe un teren de **12,4136 ha**;

e) drumul de acces existent va fi întreţinut corespunzător de către titular;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu;

i) proiectul poate genera deșeuri din utilizarea necorespunzătoare a combustibililor, materialelor de construcție, întreținerea curentă a utilajelor – în astfel de cazuri, se impune gestionarea corespunzătoare și valorificarea acestora prin operatori autorizați;

j) pentru realizarea lucrărilor este necesar doar o minimă organizare a activității;

k) sunt prevăzute măsuri pentru refacerea mediului la finalizarea lucrărilor;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă sunt următoarele**:

* proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede :

**,, Impădurire teren agricol sat Bunesti-beneficiar Timiș Toader”** în comuna Mintiul Gherlii, sat Bunesti, jud. Cluj, cu următoarele caracteristici:

- poziţionarea conturului suprafeței conform coordonatelor Stereo 70 din proiect;

- suprafața de teren ce urmează a fi împădurită este de **12,4136 ha**;

- teren aflat în etajul fitoclimatic de *Dealuri*, cu eroziune slabă, neproductiv, degradat;

- lucrările de pregătire a solului constau în pregătirea manuală a acestuia în vetre de 60x80 cm, platforma acestora va fi executată ușor înclinată în contrapantă, cu un nr. de 5000 vetre/ha;

- metoda de împădurire este *plantații artificiale în gropi obișnuite* (30x30x30 cm) executate în teren pregătit anterior (în vetre) cu puieți de mici dimensiuni cu rădăcină nudă;

- gropile se vor amplasa în mijlocul vetrei, se vor executa manual sau mecanizat;

- grupa stațională GS1: 1A - 4,1167 ha, panta 22◦, expoziție SV; 1B - 5,2758 ha, panta 24◦, expoziție S; 1C – 3,0209 ha, panta 24◦, expoziție SV;

- compoziția de împădurire cuprinde următoarele specii: de bază - stejar (gorun, stejar roșu) și de amestec - paltin (cireș, tei, frasin) – speciile menționate se pot introduce în funcție de puieții disponibili la pepinierele din zonă;

- terenul va fi împrejmuit pentru suprafața menționată;

- toate celelalte lucrări necesare în vederea realizării proiectului mai sus menționat, ce decurg din proiectul tehnic.

**Prevenirea efectelor negative semnificative asupra mediului:**

- se vor respecta toate cerințele din Avizul tehnico-economic emis de către Garda Forestieră Cluj, după obținerea actului de reglementare emis de APM Cluj;

- în conformitate cu prevederile OUG nr. 92/2021, se va asigura gestionarea și predarea către agenții economici autorizați a tuturor deșeurilor rezultate;

- se vor respecta toate prevederile legale în vigoare privind protecția mediului.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA, Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina Ana PAUL**

**X.09.2023**